ОТЧЕТЕН ДОКЛАД ЗА ДЕЙНОСТТА

НА НЧ „ПРОСВЕТА-1907“,

с.Надарево, общ. Търговище за 2019г.

Уважаеми членове на НЧ „Просвета-1907“, основните приоритети в работата на Настоятелството през 2019 година , бяха насочени към обогатяване към културния живот в селото и за удовлетворяване потребностите на населението чрез:

* Основни задачи:

- опазва културно-историческото наследство и националните традиции; - спомага изграждането на ценностна система у децата и младежите; - поддържа материалната си база; -разработва и реализира инициативи/ проекти /за местно развитие; - работи за осигуряване на по-добра и по-съвременна образователна, културна, социална и информационна среда на населението; - да разшири социалната читалищната дейност за привличане на по-широк кръг население;

Ръководна дейност:

В работата на Настоятелството приоритет имаше развитието на творчеството сред подрастващото поколение, целесъобразно на финансовите средства и организиране на дейности по изпълнение на заложените в културния календар изяви – ръководна, библиотечна, културно- масова, художествено творческа дейност, информационна, материална база и финансово счетоводна дейност.

През годината са проведени 6 заседания на настоятелството- обсъждани са въпроси свързани с състоянието и проблеми на читалището- извършване на частични ремонтни дейности, финансовото обезпечаване на мероприятията-културни събития и прояви с местно значение, работа с деца – форми и дейности.

Съгласно Устава на читалището през 2019г. се проведе Общо отчетно-изборно събрание за избор на ново настоятелство и проверителна комисия.

Библиотечна дейност:

Основни насоки на читалищната библиотека са – възпитание на интерес и култура за четене на книги, даване достъп до четене и информираност на своите потребители – деца и възрастни. За нуждите им се предоставя ползване на компютри, принтер, интернет. Културно образователната дейност в библиотеката бе насочена основно към популяризиране възможности целящи привличане на нови читатели, приобщаване на децата към книгата и обогатяване културния живот на селото.

-Библиотечния фонд – 12909 библ. единици

-Абонирани периодични издание – 2 броя и дарени – 3 бр

-През годината са регистрирани 159 читатели;

-Осъществена библиотечно- информационна дейност – библ.ед. 2320, периодика- 65, информационна дейност – 335

- Брой обслужени читатели – 2720

- Степен на автоматизиране на библиотечните процеси – частично

-Брой посетители на предоставяни от читалището услуги – 3542

През годината в библиотеката са оформени тематични витрини, свързани с исторически събития и дати:

Културно- масова дейност:

През изминалата година в читалището се организираха следните културни изяви:

Месец януари:

* Витрина с произведения на Христо Ботев и рецитал „Моята молитва“
* Бабин ден – „Бабини лудории“- пресъздаване на традицията:

Месец февруари:

- Обесването на Васил Левски – произведения за живота и революционната дейност на Апостола;

- Литературно четене – „Любовните трепети и изповеди на трима български класици – Патриарха на българската литература Иван Вазов, майстора на късия разказ Йордан Йовков и един от най-чувствителните български поети на 20 век – Пейо Яворов“.

Месец март:

* „Баба Марта ни научи конците как да засучем“- работилница с жените за направа на мартеници за децата от детската градина.
* Участие на ДТГ „Мечтатели“ с драматизацията на приказката „Бабомартенска приказка“ по Мая Дългъчева, представена на организирания общински празник на Деня на самодееца и пред ЦДГ „Първи юни“ с. Надарево
* Трети март- Национален празник „Славим вас освободители „ – витрина със снимков материал , Рецитал- „България и свободата в стихове“ – пред паметника на загиналите във войните от Надарево.
* Осми март – празник с жените;

Месец април:

* Велик ден голям ден – „Като паун на чаршия“- боядисване на яйца, изложба на шарени яйца и цветни картички.
* Ден на земята – „Бъдещето е в нашите ръце“ – рисунки за природата оцветяване от деца

Месец май:

* „Защо е важно да се трудим“ – посещение в зеленото училище на Фондация Ботаника лаиф“
* „Ден на Европа“ – витрина със снимков материал
* Участие в панаирната седмица в „Алеята на занаятите“ – участие на

Хоби –клуб „Боц от тук, боц от там нещичко уших си сам“ с везба.

Месец юни:

* Библиотеката гостува на ЦДГ „Първи юни“ – деца четоха приказки на деца
* Поклон пред Ботев и загиналите във войните от Надарево- цветя пред паметника.

Месец юли и август:

* Лятна библиотека - „В царството на книгите“ – четене на любими български народни приказки, ателие „Палитра на детството“ рисуване и апликации.

Месец септември:

* Съединението на България – фото витрина
* Независимостта на България –Фото витрина

Месец октомври:

* Изработване на тиквени фенери и карнавални маски.

Месец ноември:

* „Будители народни“- тържество посветено на народните будители – стихове и песни.
* Осми ноември – празник на ОУ „Паисий Хилендарски“- осигуряване на материали за празничната програма.

Месец декември:

* Ателие „Палитра на детството“ – изработване на сурвачки, коледна украса, картички и новогодишни късмети.
* Партньорство със Сдружение "Лъки и приятели"Акция "ТОПЛА КОЛЕДА ЗА БАБА И ДЯДО“-  благотворителна инициатива.

Читалището ни е жива връзка с нематериалното културно наследство , за съхраняване и популяризиране на традициите, обичаи, песни, занаяти , да насърчава предаването им към следващите поколения.

Финансова дейност:

През изминалата 2019 година в работата на Настоятелството приоритет имаше развитието на творчеството сред подрастващото поколение, разумно използване на финансовите средства и организиране на дейности по изпълнение на заложените в културния календар изяви и събития. Важно бе малкото финансов ресурс да бъде разпределен така, че да достигне и обезпечава основните и допълнителни дейности.

Издръжката на читалището бе предимно от утвърдени субсидии от държавата, набиране на собствени приходи – рента земи , наем на клубно помещение, членски внос.

Материално- техническа база:

Основна грижа на Настоятелството е състоянието на читалищната сграда, която се нуждае от спешен основен ремонт на покрив, салона и смяна на дограма в библиотеката и др. Поради липса на средства читалищното ръководство няма възможност за поддръжка. Средствата от собствени приходи се използват за текущи ремонтни дейности. Със скромните средства беше освежена входната част на сградата, фоаето, библиотеката и клуба.

Съгласно ЗНЧ Настоятелството представя ежегодно пред кмета на община Търговище доклад за осъществените читалищни дейности в изпълнение годишната програма за дейността си и за изразходваните средства през предходната година от бюджета.

Читалището върви по пътя на утвърждаването си като една информационна културна институция, за която възрастта и етноса нямат значение. За нас е важно всеки да влиза с въпрос и да излиза с отговор, да влиза търсещ и да излиза намерил отговор на своите въпроси. Тук се пази родовата памет, тук са корените, тук е бита и традицията, тук е иновацията, тук идват и хората, защото читалището си извоюва името на авторитетен културен институт, готов да приеме предизвикателствата на новото време. Отговорно да се справи със сериозни теми – с цел да направим по красив делника и да изпълним със съдържание дните на местната ни общност.

Благодарим за вниманието.